
I. 


Renegarea poate fi: de lege, de nație şi de 
ideal. Toate trei aŭ același caracter moral, cea 
din urmă fiind chiar maï periculoasă decît cele- 
lalte, pentru că nu îndepărtează dintre credincioşii 
unei religii, dintre membrii unei națiuni pe acela 
care, părăsind din interes sai din convingere, e- 
lementul care le vivifică, preface în forme moarte 
ceia ce e mai firesc și mai înnălțător în viata 
oamenilor. 

Renegările in masă sînt efectul silniciel ; rene- 
gările individuale de obiceiă al unor ambiţii fără 
friu si fără scrupul, al setei criminale de a a- 
junge, de a răsbate cu orice pret. 

Sud-Ostul european, năvălit de Turci in vea- 
cul al XIV-lea, cucerit de ei în al XV-lea; domi- 
nat de Împărăţia lor timp de trei veacuri după 
aceia, a cunoscut și o formă şi cealaltă a rene- 
gării. Viziri, Pasale, Sangeaci, subaşi, Agi, Spahii 
sau făcut cu miile dintre Albanesii, Slavii si 
Grecii supuşi, dintre Italieni vecini, dintre Un- 
guri în destul de largă măsură, dintre Germani 
chiar, ici şi colo chiar dintre Francesi (să amin- 

tim pe Paşa Bonneval dela începutul veacului 
al XVIII-lea). Prin ef sa ţinut Imperiul Sulta- 
nilor, prin istetimea şi cunoştinţa lor de lume, 
prin talentele lor firesti, prin elasticitatea lor de 
spirit, — toate însuşiri care fac parte din patri- 
moniul oricdrii civilisatii batrine. După veacul 
Grecilor a venit al Sîrbilor, al Arnăuţilor pe 
urmă. Dar, innaltind si adăugind Statul, ei at 
pervertit societatea, căci orice renegat aduce un 
element de nesinceritate, de exagerare sati de 
falşitate, de gras interes material si de nebună 
“dorinţă de măriri, de nesiguranță fata de sine 
însuşi şi fata de alţii, care e otravă pentru orice 
asociație omenească. Fără renegati, Imperiul luă 
Mohammed al Il-lea şi Soliman-cel-Maret sar fi ~ 
ridicat mai putin, dar si ar fi căzut mai tărziu. 

Cu greti se pot găsi însă ici şi colo, în fruntea 
provinciilor, la Curtea Împăraţilor, renegati ro- 
mini. 


Îi putem număra pe degete. Pentru al XIV-lea, 
şi al XV-lea veac, niciunul. În al XVI-lea, pe la 
mijloc, un fii de Domn crescut ca ostatec la 
Poartă, care sacrifică modei turcindu-se: Ilias: al 
lui Petru Rares, care ajunge beg la Silistra, 
Apoi, poate, un alt ostatec, Constantin fiul ace- 
luiasi Petru, la înmormiîntarea căruia ieat parte 
si Turci si crestini, iar multimea striga: ne sizin 
dir, ne bizim dir, „nici tie, nici mie“. Amenintat 
cu surgunul din noŭ — îl mai gustase la Rodos, 
la Tripoli din Africa —, poate si cu moartea, 
Mihnea fiul lui Alexandru, Domn al Terii-Roma- 
nesti, chemat la Țarigrad, îmbracă vesmintul 

stapinilor gi capătă la Nicopol si Silistra o si- 
tuatie injosita, participind si la ‘războaiele împo- 
triva lui Mihai Viteazul. Îndată după aceia face 
profesiunea de credinţă a Islamului un preten- 
dent, Stefan Bogdan, care era Bogdan fiul lui 
Tancu-Voda Sasul: după ce exploatase, înşelase 
si mintise pe toţi, el face actul renegării spre 
a căpăta, iertare pentru escrocheriile lui şi ada- 
postul sigur al unui pasalic asiatic. Peste cîțiva 
ani se aduce prinsă la Tarigrad văduva lui Ie- 
remia Movilă, măritată cu sila apoi după un 
Agi, şi fiii eï Alexandru si Bogdan, dintre cari 
însă cel din urmă se întoarse la legea creştină 
şi, retrăgîndu-se lîngă surorile măritate în Po- 
lonia, isi mintui zilele în legea strămoşească. 


Cum se vede, afară de casul tînărului cobo- 
ritor al lui Petru Rareş, fire decăzută şi per- 
` versă, ca si a fratelui Stefan, ca şi a surorii 
Chiajna, care-şi dădu una din fete în haremul 
Sultanului Murad şi făcu din doi fil ai săi ostasi 
de elită între aşa- -numiții mutefariacà ai Sera- 
iului, tofi ceilaltt tsi lasă de groază nafia, Ambitia 
îndeâmnă poate pe acel ceaus ture Sinan-Celebi, 
care veni ca sol în Moldova unde se născuse, 
pe vremea lui Stefanita-Voda, ori. pe boierul, în- 
rudit cu Cantacuzinii, Toma Cozliceanu, nepot 
după mamă al lui Mihai Spătarul Cantacuzino, 
dar si, după tată, al unui Grec din Chios, Hri- 
sant Cămăraşul, care, de şi crescut de evlavi- 
oasa Brincovenita, de si soţ, al unei femei dintre 
Greceni, se preface în renegatul Mehmed-Boiar- 
zade, zaim ture, Camàr-Unchiùr. Boiarzadea a 

murit la Constantinopol fără copil. Acesta fu 
sfirşitul boierului muntean care-și pune cealmaua 
în jurul capului pe la 1770. : 


Un lucru e de observat, si el arată moralitatea 
instinctivă a poporului nostru. Atitea alte natil 
se mîndriaă cu numărul renegatilor trufasi, pu- 
ternică, vestiți — pe cari- dăduseră. La noi re- 
negatul a fost privit totdeauna cu un profund 
desgust. Numele lui Ilias Rareş l-am găsit ras 
în inscripţia bisericii părintelui său la Tîrgul- 
Frumos, ca si pe paginile unui manuscript des- 
cris de d. I. Bogdan. Planul de a-i formă un 
principat din raialele Dunării trebuie să cadă. 
Constantin Rares nu sar mal fi putut gîndi la _ 
Domnie după vînzarea legii sale. Mihnea Tur- 
citul — căruia contemporanii îi ziceai mai ener- 
gic: Turcul, — duce o viață despreţuită, absolut ` 
străină de rosturile noastre, spre care nici nu - 
cutează a se uita. Pamintul terii nu-l călcă, 
decit cu ostaşil lui Sinan in 1595. Doamna 
Visa îl părăseşte, şi tot aşa se pare, fiica Ru- 
xanda; fiul Radu e despărțit de familia cea 
nouă musulmană si trimes la Venetia, lîngă mă- 
tuşa renegatului, călugărița, Mărioara Adorno Val- 
larga din Murano, apoi poate si la mănăstirea 
Ivirilor din Athos; tatal nenorocit, care-l scrie 
stîngace scrisori iubitoare, îl dă de la sine pentru 
ca acest copil să poată fi odată Domn. Si, cînd 
ajunge să fie, boierimea aruncă in faţă — fără 
dreptate — că e Ture, că face moschei si stringe 
lîngă sine pe fraţii si surorile de lege pagina: 


Prea-milostive Doamne, să fii dumneata să- 


nătos. Rugămu-ne Domniei Tale ca Domnului no- 
stru cela milostivul. Pentru cari lucruri ştii dum- 
neata, cînd ne-am despărţit de dumneata, în ce 
credință ne-ai lăsat, în. aceia sîntem şi pana 
acum, si de citeva oră am trimes de am dat în 
ştire dumitale, si cu mare frică, ca să nu pier- 
dem capetele de acest Domn ture (Radu Mihnea). 
Şi dumneata pănă acum niciun lucru adeverit 
` nu ni trimeti, ce numal nădejde. Ce noi într'a- 


ceastă nădejde cădem la lucriiri foarte grele, că 


întăi in tara noastră acum strigă hogea ; că-și 
tine acest Domn fraţii şi surorile în casă cu el, 
şi sînt Turci. Şi robii cari aŭ scăpat de prin ca- 
targe şi „de „printre alte robii, măcar de la Mihai- 


Vodă,—Domnul cine este în tara, el îi dă Tur- 


cilor, şi alte multe nevoi care nu le-am scris. 
Acum înțelegem că are Turcul gînd să puie în 
tara noastră Pasi, aşijderea şi în terile ce sînt 
vecine cu noi. Deci, dacă vom cădea noi la aceia, 
să rămiie în tara noastră Pasa, și mănăstirile si 
bisericile noastre să fie meceturi Turcilor, şi co- 
conii nostri să-i facă leniceri, şi fetele noastre să 
le iea Turcii lor muieri, cum fac întralte teri ce 
sînt supuse lor, deci noi, din zilele lui Mihai- 
Vodă, de cînd ne-am supus şi ne-am jurat, cres- 
tinilor, pentru aceia ne-am jurat şi ne-am supus 
noi supt Împăratul crestinesc, ca să nu cădem 
noi la un lucru ca acesta. Drept aceia am tăr- 
pit noi mari cheltuieli şi robii si arsuri si 
sînge vărsat pentru creștini, ca să avem cău- 
tare la nevoia noastră. Ce mult ne mirăm, at 
dumneata nu faci ştire Împăratului de nevoile 

noastre ? Ce, dacă este vina din dumneata, că 
nu facă în ştire Împăratului să ne caute la ne- 
voile noastre, Dumnezeu iti va fi platnic, cum 
te-ai jurat cu noi. Ce trebuieste dumneata plecat 
şi cu lacrămi de la noi să aduci aminte Împă= 
ratului nostru. Noi că, măcar să (= dacă) nam 
fi noi avut nicio tocmeala cu creştinii şi acum 
a striga mila Împărăției Sale, încă sar cădea să 
ne caute, fiind noi creştini.—ca să nu raminem 
pagini. Căci inima, noastră nu se poate suferi cu 
păgînil. Căci si an, cînd am venit cu Turcii asu- 
pra lui Bătur (Bathory, Gabriel), si atuncă numai 
ce aşteptam să auzim de dumneata și de ceva 
oaste creştinească; noi ne grijisem ca să fim 
vrăşmaşii lor ceY mai mari, cum am făcut ştire |, 
dumitale. Ce ne rugăm dumitale, dă în ştire Îm- 
părăţiei Sale, că acum este vreme bună, si sîn- 
tem toţi gata a sluji Împărăției Sale, şi dumi- 
tale, cum veri înțelege dumneata şi de la Logo- 
fătul Oancea. Măcar să (= de) nu ne-am impreu- _ 
nat nol cu Logofătul, iar, daca venit sluga Lo- 
gofătului, toate pe rînd i-am făcut în ştire cu 
omul nostru, cum stati lucrurile de încoace. Care 
nu sîntem noi îndoiți că nu vor veni în ştire 
durfiitale. Ce ne rugăm să fie cu taină acest 
lucru. Că, de sar înțelege, toţi ni-am pierde ca- 
petele. Să fii dumneata sănătos, amin. 

Seris April 29 de zile. 

+ Noi toți boierii din tara, şi de la slujitori, 
plecat ne închinăm dumitale. 


În sfirsit acel care-şi părăsia legea trebuia, cum 


se constată pentru „dumnealui Mehmet-Aga Coz- 

liceanul“, să-și vîndă la mezat toată averea imo- 
bilă, înnaintea lui Cadi-Efendi, la mezat, despar- 
tirea lui de societatea pe care o trădase tre- 
buind să fie complectă, absolută. 

Atitia Domni ati venit prin Turci, ati fost așe- 
zati de Turci. Oare a îndrăznit măcar unul sa 
păstreze lîngă el pe aceşti ocrotitor, afară de 
casul cînd ey se impunea în calitate de credi- 
tori neplătiță, cum făceaŭ mai ales leniceril, în vre- 
mea lui Aron-Vodă, şi a lui Mihai Viteazul? Stefan 
Lăcustă, simtia nevoia acestei zilnice chezdsil pă- 
gine: după cîteva luni de Domnie boierii îi aruncati 
pe fereasta cetăţii din Suceava trupul măcelărit ! 


Am explicat odată această lipsă a renegatilor 
către Islam prin faptul că, pe cînd alte neamuri 
puteai să se ridice numai prin Turcă, între Turci 
şi ca Turci, Statele lor fiind total desființate, Ro- 
minil, cari păstrează principatele lor autonome, 
se înnălțai acasă, în rostul lor creştin si romă- 
nese, la boieriile mari si mică, la situaţii ostă- 
şeşti, la stapinire. : 

De sigur că e aşa. Dar ati fost si Romini fără 
Stat, fără forme politice proprii, absolut supuşi 
Turcilor, Cei din Banat, de pildă, din raiaua Or- 
sovel, din Pasalicul Timișoarei, din begatele de la 
Tisa si, în număr si mai mare, acei din văile 
Macedoniei. Cei dintăiă sai multamit a fi simpli 
plugari, ceilalți numai ciobani retăcitori, smeriti 
negustori, odată ce dincolo de legea lor, de natia 
lor se putea găsi un viitor mai strălucit, Veacuri 
întregi aceasta a fost. viata lor şi, în stăpînirea 
traditiei lor seculare, ati trăit multamitt, fără niciun 
fel de rîvniri dureroase. 

II. 


Şi în altă parte însă o stăpînire străină sa 
suprapus elementului romănesc, coborit în situația 
despretuita a serbiel. E vorba de Rominit care 
pe la 900 ajunseră, cu Voevozii și enezil lor, supi 
stăpînirea regilor maghiari. 

Cred că s'a exagerat afirmîndu-se că eï aù dat 
un humăr de familii nobile noilor stăpînitori, că 
Ardealul e plin de odrasle „valahe“ trecute în 
rîndurile aristocrației” catolice şi, prin aceasta, 
ale „naţiunii nobile“, care era maghiară in graiti, 
dacă nu, multă, vreme, si în scris. E mai de cre- 
zut că vechile neamuri de fruntași sau distrus 
in lupte-ori s'au coborit între ţerani. Dacă feciorul 
de teran care era lancu-Vodă din Iniedoara, Hu- 
nyady Janos, a fost căpitan general si guvernator 
al Ungariei, dacă fiul său.a fost regele Matias — 
mamă-sa era Maghiară—-, politica lui loan Cor- 
vinul e mai largă decît hotarele Ungariei si de- 
cit puterile neamului unguresc: instinctiv a căutat 
o basă naţională romănească, în Carpaţi si la 
Dunăre, pentru a întreprinde apoi o mare acţiune 
imperialistă, creştină în Balcani. 

Incolo, cînd astfel de acţiuni erai imposibile, 
cînd în granite ungurești trebuia să se închidă 
orice activitate politică, renegaţii sînt puţini si 
fara tolos, fără noroc. În zădar se zbuciumă Maj- 
lâth din Făgăraş, în zădar luptă pentru coroana 
Ardealului, contra lui Stefan Bathory, Gaspar 
Beches (Békes). lojica, Josika, al lui Sigismund 
Bathory, are un trist sfirsit. Cel doi Cornis (Kor- 

nis), Baltazar si Gaspar, se pierd între rîndurile 
nobilimii de „opincă“ a Maghiarilor ca şi mem- 
brii familiilor, recunoscute ca romănești, Ken- 
deffy, Nalăczy, Huszár. Un Acațiu Baresai, indi- 
ferent Rominilor, e acoperit de despretul Ungurilor, 
cari nu vreati să şi-l primească bucuros ca principe. 

lar, în acelaş ‘timp, urmaşii ostasilor lui Hu- 
nyady ajung terani din părtile sud-vestice ale Ar- 
dealului si aceia ai boierilor lui Mircea, ţerani, 
mal mîndri doar decît ceilalți, în părţile Faga- 
raşului. 


Renegaţii romini din: Ungaria, între cari sînt 
să se numere toţi desertorii solidarităţii natio- 


~ nale, asa de indispensabilă într'o aprigă luptă de 


conservare, aŭ rămas sterpi în politică si cul- 
tură. Noi nam dat ca Slovacii un Petofty, un 
Kossuth naţiei maghiare moderne, fiindcă nu- 
mal în margenile fiinţei şi datoriei nationale pu- 
„tem fi ceva. 

O excepţie ar părea să facă Nicolaus Olahus, 
arhiepiscopul de Strigonia, primatul si cancelariul 
Ungariei; cel mai mare umanist al regatului în vea- 
cul al XVI-lea. Dar fiul judelui de Orăştie a fost nu- 
mai, într'oțară ‘care era şi a sa, lingă un tron care 
fusese al Corvinului Matias, fruntaș, scriind lati- 
neste, al Bisericii catolice. El nu şi-a ascuns originea, 
ci a iscălit cu hotărîre: „Olahus“, Românul. Si în 
cartea sa despre Ungaria el aminteşte neamul 
din care sa ridicat, Domnii munteni de pe vre- 
muri, din semintia cărora era aşa de mindru că 
se trage. 

Si el vorbeşte cu mulțămire de cei 40.000 de 

ostași călări ai Terii-Romanestl, și, aratind scă- 
derile de credinţă ale boierilor fata de Domni, el 
adaugă că mai pretutindeni tot așa este şi, aiu- 
rea, va spune că legea ortodoxă a Rominilor du- 
năreni se deosebeşte de a latinilor numai în ce 
priveşte purcederea Sfintului Duh şi „citeva 
puncte mai tolerabile“. 


Antioh Cantemir, fiul unui tată rămas Moldo- 
vean pănă la cea din urmă suflare si care n'a 
-cris niciun rînd rusesc, e, în afară de subiectele 
ce alege, în satirele sale, un Frances din veacul ` 
al XVIII-lea. Alţi Cantemir, atitia Cantacuzini < 
dispar in multimea cnejilor de a doua mina. 

Mai trebuie să vorbim de elementele trecute 
către Rusi, în diplomaţie, în politică, în ştiinţă ? 
Este între ei o singură valoare morală eminenta? 
Ori să amintim de acei urmaşi ai marilor boieri 
din epoca de independenţă, un Tăutul, un Al- 
botă,- din cari renegarea impusă de năvălirea ru- 
teană a făcut nişte simpli terani cu sufletul în- 
doit, nesiguri de ei insil, fără niciun rost în viata 
poporului care i-a adoptat ? 


Si, în sfîrşit, dacă aristocrația» vorbind ungu- 
reste sati nemțeşte din Pesta si Viena numără 
cîteva neamuri romanesti, un Nopcea, un Dumba, 
un Sina—unul dintre eï a stăruit ca limba ro- 
mănească să fie înlăturată din capela de la Pesta 
—, nu trebuie să se uite că avem a face cu A- 
romînă deslocuiti, desterati, amestecați cu Greci, . 
Slavi, Albanesi în companiile de comerț orien- i 
tale din monarhia Habsburgilor, că ei au resistat - 

un timp, fiind printre membrii tuturor societă- 
tilor nationale, printre călduroşii patroni ai tu- 
turor cărţilor, că el at’ dat pe Mocionesti, cari 
sai păstrat Romini, cu toate ispitele societății- 
in care ati trăit şi trăiesc, şi pe acel mare între 
„cel mari, Saguna, că în pierderea lor e şi vina 
Rominilor din tara liberă, a Rominilor din Tinu- 
turile exclusiv nationale, cari nu li-aŭ amintit 
niciodată datoria faţă de poporul din care fac 
parte. Şi astăzi încă în marile biserici de zid pe 
care le-ati înnălțat strămoşii lor se face slujbă 
=- xomănească în Ardeal si Ungaria, afară doar de 
biserica, braşoveană, care sa smuls supt un fals 
pretext de drept. 


* 
* * 


Popoarele nouă, fără tradiţii şi fără teritoriu, 
acelea pot da elemente umane indiferente ori- 
cărei cultură. Ele pot ceda oricui, se pot împăca 
uşor cu 6ricine, pot servi oricaril cause prin ele- 
mentele pe care soarta le osebeste din ele. Po- 
poarele vechi, popoarele înrădăcinate. popoarele 
traditionaliste, nu. În legătura lor cu pămîntul, 
în legătura lor cu trecutul, în legătura lor dintre 
sine, în hotarita opositie fata de orice contami- 
nare străină stă şi secretul conservării lor şi sin- 
gurul mijloc prin care ele pot fi folositoare uma- 
nitatil. u 

O arată soarta tuturor propagandelor religioase 
culturale, politice de la noi: vechiul fond tradi- 
tionalist le-a înghițit. O arată si soarta tuturor 
acelor cari părăsesc drumul drept al neamului 

lor: la un popor pe care succesul nu l-a uimit 
niciodată şi trufia nu l-a înspăimîntat, el se în- 
- neac& în despretul public, servind altora ca un 
exemplu. 





